S’omine estidu a femina

S'omine chi a femina si éltidi1
dubbios faghet benner a sa mente
prite cun metamorfosi aparente
de natura sos oldines imbéltidi.

Però mai in ambidda si cunvéltidi
sa colora e nemmancu su serpente.
Solu ‘e fronte a s’inzenua zente
mustréndesi divesciu si divéltidi.

No poden cambiare sos matzones
si cun peddes de lèpere si tàpana
ca no sun innotzentes che anzones.

Unu pagu e currigiu si pur'àpana,
sempre s'istint'e-i sas passìones
binchen, in log'adatu si si aciàpana.

Su séighi 'e Santu Aìne 1932

1A femina si éltidi: Gli uomini che si vestono da donna sono i preti. Sonetto di polemica contro la chiesa a quattro mesi dal decreto di proibizione delle gare di poesia improvvisata.